Na temelju članka 32. stavak 1. podstavak 21. Statuta Općine Unešić „Službeno glasilo Općine Unešić“, broj 03/21), Općinsko vijeće Općine Unešić, na svojoj 2 sjednici, od dana 17. rujna 2021. godine, donosi

ODLUKU

o imenovanju savjetnika općinskog načelnika Općine Unešić

Članak 1.

Ovom Odlukom o imenovanju savjetnika općinskog načelnika Općine Unešić (u daljnjem tekstu: Odluka) uređuju se uvjeti za imenovanje savjetnika općinskog načelnika i visina naknade za obavljeno savjetovanje od strane savjetnika.

Članak 2.

Radi obavljanja savjetovanja odnosno davanja mišljenja i predlaganja rješavanja određenih pitanja iz područja ruralnog razvoja, područja prometne infrastrukture te područja prijave i provedbe EU projekata, a koja ne spadaju u uži djelokrug upravnog tijela Općine Unešić, daje se ovlaštenje općinskom načelniku da može posebnom odlukom imenovati savjetnika za područje ruralnog razvoja, savjetnika za područje prometne infrastrukture i savjetnika za prijavu i provedbu EU projekata (u daljnjem tekstu: savjetnik).

Članak 3.

 Savjetnik za područje ruralnog razvoja zadužen je za savjetovanje općinskog načelnika odnosno davanje mišljenja i predlaganje rješenja određenih pitanja iz područja ruralnog razvoja Općine Unešić, na temelju praćenja i proučavanja problematike ruralnog razvoja za područje Općine Unešić, predlaganje projekata važnih za ruralni razvoj Općine Unešić, savjetovanje općinskog načelnika u pripremi i provedbi ruralnih razvojnih projekata za područje Općine Unešić, u skladu sa prioritetima i mjerama definiranim u strateškim dokumentima Općine Unešić.

 Savjetnik za područje prometne infrastrukture zadužen je za savjetovanje općinskog načelnika odnosno davanje mišljenja i predlaganje rješenja određenih pitanja iz područja prometne infrastrukture važnih za Općinu Unešić.

 Savjetnik za prijavu i provedbu EU projekata zadužen je za savjetovanje općinskog načelnika u smislu predlaganja projekata važnih za razvoj Općine Unešić, u pripremi i provedbi projekata za područje Općine Unešić, a sve u skladu sa prioritetima i mjerama definiranim u strateškim dokumentima Općine Unešić.

Članak 4.

Savjetnik nije u stalnom radnom odnosu već obavlja savjetovanje dok traje potreba za savjetovanjem, što se pobliže utvrđuje Odlukom općinskog načelnika o imenovanju savjetnika.

Savjetnik obavlja svoj rad do izvršenja poslova savjetovanja ili do opoziva Odluke o imenovanju od strane općinskog načelnika odnosno otkaza iste od strane imenovanog savjetnika.

Članak 5.

Naknada za obavljeno savjetovanje savjetnika iz članka 3. ove Odluke određuje se u iznosu od 3.200,00 kuna neto mjesečno, na koji iznos se obračunavaju porezi i doprinosi sukladno važećim zakonima kojima se uređuje obračun poreza i doprinosa.

Ukoliko savjetovanje savjetnika nije trajalo cijeli mjesec, tada savjetniku pripada naknada razmjerno broju dana trajanja savjetovanja u mjesecu.

Sredstva za rad savjetnika osiguravaju se u Proračunu Općine Unešić.

Članak 6.

Ova Odluka o imenovanju savjetnika općinskog načelnika Općine Unešić stupa na snagu osmog dana od dana objave, a objavit će se u „Službenom glasilu Općine Unešić“.

KLASA: 021-05/21-01/005

URBROJ: 2182/07-01/1-21-5

Unešić, 17. rujna 2021.

 OPĆINSKO VIJEĆE

 OPĆINE UNEŠIĆ

 PREDSJEDNIK Ante Božić, v.r.